sagorsarker/bangla-wikipedia huggingface dataset:
তুষভান্ডার জমিদার বাড়ি

তুষভান্ডার জমিদার বাড়ি বাংলাদেশের রংপুর বিভাগের লালমনিরহাট জেলার অন্তর্গত কালীগঞ্জ উপজেলার এক ঐতিহাসিক জমিদার বাড়ি।
প্রায় চারশত বৎসর আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন মুরারিদেব ঘোষাল ভট্টাচার্য। তিনি ছিলেন একজন ব্রাহ্মণ। মহারাজা প্রাণ নারায়ণের শাসনামলে তিনি চব্বিশ পরগনা জেলা হতে কোচবিহারে আসেন "রসিক রায় বিগ্রহ" নিয়ে (এটি একটি ধর্মীয় বিষয়)। তখনকার সময় ধর্মীয় কাজের জন্য ভূমি দান করার প্রথা ছিল। তার পরিপ্রেক্ষিতে রাজা তাকে "বিগ্রহ পূজা" করার জন্য ৯টি মৌজা দান করেন। কিন্তু তিনি তা ভোগ করতে আপত্তি জানান কেননা তিনি ছিলেন একজন ব্রাহ্মণ। পরে আবশ্যক রাজাকে সেই সম্পত্তি ভোগের উপর খাজনা নেওয়ার জন্য বলেন। রাজা রাজী হলেন, তবে খাজনা হিসেবে ধানের তুষ নেওয়ার জন্য। যার ফলে খাজনা স্বরূপ কোচবিহার রাজ্যকে ধানের তুষ দেওয়া লাগতো। এই তুষ সংগ্রহ করা হত পুরো জমিদারি এলাকা হতে এবং তা জমানো হতো জমিদার বাড়ির পূর্ব পাশে। এই কারণেই এই জমিদার বাড়ির নাম হয় তুষভাণ্ডার জমিদার বাড়ি। এই জমিদার বাড়িটি যে থানায় অবস্থিত অর্থাৎ কালীগঞ্জ থানায়। এই কালীগঞ্জ থানাটির নামকরণ করা হয়েছে এই জমিদার বংশের এক জমিদারের নামে। তিনি ছিলেন জমিদার কালী প্রসাদ রায় চৌধুরী। কালী প্রসাদ রায় চৌধুরী ছিলেন একজন ধর্মপরায়ণ ও সমাজসংস্কারক। ১৬৩৪ সালে এই জমিদার বাড়ি প্রতিষ্ঠা হওয়ার পর প্রায় চারশত বছর পর এই তুষভাণ্ডার জমিদার বাড়ির সমাপ্তি ঘটে জমিদার গিরিন্দ্র মোহন রায় চৌধুরীর মৃত্যুর পর ১৯৩৫ সালে। 
বর্তমানে এই জমিদার বাড়িটি প্রায় ধ্বংসের মুখে। অযত্ন ও অবহেলার কারণে প্রাসাদের দেয়ালগুলোর ভাঙ্গন ধরেছে।
ঢাকা থেকে লালমনিরহাটের দূরত্ব প্রায় ৩৭২ কিঃ মিঃ। বাস বা রেল পথে লালমনিরহাট হয়ে তুষভান্ডার নামক জায়গা যাওয়া যায়। আর লালমনিরহাট জেলা হতে তুষভাণ্ডার জমিদার বাড়ির দূরত্ব ৩১ কিঃ মিঃ।
গুজারা জেলা

গুজারা জেলা (গোজারেহ নামেও পরিচিত) আফগানিস্তানের হেরাত প্রদেশের কেন্দ্রস্থলে অবস্থিত একটি জেলা। জেলাটি হেরাত থেকে ১০ কিমি দক্ষিণে অবস্থান করছে। ভৌগোলিক অবস্থান অনুযায়ী জেলাটির উত্তরে ইঞ্জিল জেলা, পূর্বে পশতুন জার্গুন জেলা, দক্ষিণে আদরাস্কান জেলা এবং পশ্চিমে জিন্দা জান জেলা সীমানা ঘিরে রেখেছে। ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ১৪২,৭০০ এর মত। জেলাটির কেন্দ্রীয় শহর গুজারার প্রধান রাস্তা হচ্ছে হেরাত-কান্দাহার।
ইয়াসির আলী (ক্রিকেটার)

ইয়াসির আলী (জন্ম ৬ মার্চ ১৯৯৬) হলেন একজন বাংলাদেশী ক্রিকেটার। ২০১৮ সালের অক্টোবরে, ২০১৮-১৯ বাংলাদেশ প্রিমিয়ার লিগ প্রতিযোগিতার খেলোয়াড় নিলামের পর চিটাগাং ভাইকিংসের স্কোয়াডের জন্য তিনি মনোনীত হন। ২০১৮ এর ডিসেম্বরে, ২০১৮ এসিসি ইমার্জিং টীম এশিয়া কাপ প্রতিযোগিতার জন্য বাংলাদেশ দলের সদস্য হিসাবে মনোনীত হন। ২০১৯ এর এপ্রিলে, ২০১৯ আয়ারল্যান্ড ত্রি-দেশীয় সিরিজ প্রতিযোগিতার জন্য বাংলাদেশ দলের একদিনের আন্তর্জাতিক (ওডিআই) স্কোয়াডে অন্তর্ভুক্ত করা হয়, কিন্তু তিনি খেলেননি।
২০১৯ এর আগস্টে, বাংলাদেশের ২০১৯-২০ ক্রিকেট মৌসুমের পূর্বে প্রশিক্ষণ কর্মশালার জন্য ঘোষিত ৩৫ জন খেলোয়াড়ের মধ্যে তার নামও অন্তর্ভুক্ত ছিল। ২০১৯ এর নভেম্বরে, ২০১৯ এসিসি ইমার্জিং টীম এশিয়া কাপ প্রতিযোগিতার জন্য বাংলাদেশ দলের সদস্য হিসাবে তার নাম ঘোষণা করা হয়। একই মাসের শেষের দিকে ২০১৯-২০ বাংলাদেশ প্রিমিয়ার লিগ প্রতিযোগিতার জন্য কুমিল্লা ওয়ারিয়র্সের সদস্য হিসাবে নির্বাচিত হন, এবং ২০১৯ দক্ষিণ এশীয় গেমস প্রতিযোগিতার পুরুষদের ক্রিকেট প্রতিযোগিতায় বাংলাদেশ স্কোয়াডের সদস্য হিসাবে নির্বাচিত হন। প্রতিযোগিতার ফাইনাল খেলায় শ্রীলঙ্কাকে ৭ উইকেটে পরাজিত করে বাংলাদেশ দল গোল্ড মেডাল অর্জন করে।
২০২০ এর ফেব্রুয়ারিতে, সফরকারী জিম্বাবুয়ের সাথে একমাত্র টেস্ট খেলার জন্য বাংলাদেশের টেস্ট স্কোয়াডে মনোনীত হন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকার হয়ে খেলার জন্য নির্বাচিত হন। প্রতিযোগিতায় বেক্সিমকো ঢাকার টানা তিনটি হারের পর ইয়াসির আলীর দুর্দান্ত ব্যাটিংয়ের ফলে ২ ডিসেম্বর ২০২০ ও ৪ ডিসেম্বর ২০২০ ম্যাচে তার দল বিজয়ী হয় এবং পয়েন্ট তালিকার সর্বনিম্ন স্থান থেকে ৩য় স্থানে উঠে আসে।
কারুখ জেলা

কারুখ জেলা আফগানিস্তানের হেরাত প্রদেশের উত্তর-পূর্বাঞ্চলীয় অঞ্চলে অবস্থিত একটি জেলা। উত্তর পশ্চিমে কুশ্ক জেলার সীমান্ত রয়েছে, উত্তরে কুশকি কুহনা জেলা এবং উত্তরপূর্বে বাঘিজ প্রদেশ রয়েছে। এছাড়াও জেলাটির পূর্বে রয়েছে ওবে জেলা, দক্ষিণে পশতুন জার্গুন জেলা এবং ইঞ্জিল জেলা পশ্চিমে অবস্থিত। ২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ৬২,০০০ এর মত। জেলাটির কেন্দ্রীয় শহরের নাম হচ্ছে কারুখ।
শুধু প্রদেশের কেন্দ্র থেকে জেলা কেন্দ্র পর্যন্ত রাস্তাটি জলাশয় রয়েছে এবং জেলার অভ্যন্তরে সড়কগুলির খুবই খারাপ অবস্থার মধ্যে রয়েছে। বছরের সকল সময়ে ৪০% রাস্তা খোলা রাখা হয়।
কোরি কলিমোর

কোরি ডালানেলো কলিমোর (; জন্ম: ২১ ডিসেম্বর, ১৯৭৭) বার্বাডোসের বোসকোবেল্লে এলাকায় জন্মগ্রহণকারী ওয়েস্ট ইন্ডিয়ান সাবেক আন্তর্জাতিক ক্রিকেটার। ১৯৯৯ থেকে ২০০৭ সময়কালে ওয়েস্ট ইন্ডিজ ক্রিকেট দলের অন্যতম সদস্যরূপে টেস্ট ও একদিনের আন্তর্জাতিকে খেলেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোসের প্রতিনিধিত্ব করেছেন তিনি। এছাড়াও, ইংরেজ কাউন্টি ক্রিকেটে ওয়ারউইকশায়ার, সাসেক্স ও মিডলসেক্সের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কোরি কলিমোর।
৩ এপ্রিল, ১৯৯৯ তারিখে অস্ট্রেলিয়ার বিপক্ষে টেস্ট অভিষেক পর্ব সম্পন্ন হয় কোরি কলিমোরের। এ সময় দলে নড়বড়ে অবস্থা বিরাজ করছিল ও প্রতিনিয়তই দলে পরিবর্তন দেখা যেতো। তিনি দলের সর্বাপেক্ষা অভিজ্ঞতাসম্পন্ন বোলার হিসেবে দলের দায়িত্ব নিজ কাঁধে তুলে নিতেন। সঠিক স্থানে বলকে ফেলার অপূর্ব ক্ষমতা ছিল তার। তিনি প্রায়শঃই নতুন বল নিয়ে শৈশবের বন্ধু ফিদেল এডওয়ার্ডসের সাথে জুটি গড়তেন।
১৯৯৯ সাল থেকেই দলে আসা-যাওয়ার পালায় ব্যতিব্যস্ত থাকতেন। এরজন্য দূর্বল ক্রীড়াশৈলী প্রদর্শন ও হাঁড়ে ফাটলজনিত আঘাতে জর্জড়িত হওয়াই এর প্রধান কারণ ছিল। ২০০০ সালে ইংল্যান্ড সফর শেষে তার সুনাম ছড়িয়ে পড়লেও পুনরায় আঘাতের কবলে পড়েন।
দৃঢ়প্রত্যয় ব্যক্ত করে তিনি পুনরায় ২০০৩ সালে ক্রিকেট বিশ্বকাপে ওয়েস্ট ইন্ডিজের অন্যতম সদস্যরূপে মনোনীত হন। এর তিনি টেস্ট দলে পুনরায় আহুত হন ও সফরকারী শ্রীলঙ্কার বিপক্ষে টেস্ট খেলেন। প্রথম টেস্টে পাঁচ উইকেট লাভের পর দ্বিতীয় টেস্টে নিজেকে মেলে ধরেন। ৭/৫৭ লাভ করে দলের সাত উইকেটের বিজয়ে প্রভূতঃ ভূমিকা রাখেন।
বোলিংয়ে পরিপক্কতা প্রদর্শন ও নিখুঁততা ২০০৬ সালে সফরকারী ভারত দলের বিপক্ষে লক্ষ্য করা যায়। ২.৩৩ গড়ে মিতব্যয়ী বোলিং করেন। এ সময় তিনি ৯০ মাইল বেগে বোলিং করতেন। তবে, আবারও পিঠের আঘাতে জর্জড়িত হন।
৭ জুলাই, ২০০১ তারিখে হারারে স্পোর্টস ক্লাবে ভারতের বিপক্ষে খেলেন। খেলায় তাকে ব্যাট করতে হয়নি। তবে ৪/৪৯ বোলিং পরিসংখ্যান দাঁড় করিয়ে ম্যান অব দ্য ম্যাচের পুরস্কার পেয়েছিলেন। খেলায় ওয়েস্ট ইন্ডিজ ১৬ রানে জয় পায়। একই বছরের ১১ ডিসেম্বর তারিখে কলম্বোর আর প্রেমাদাসা স্টেডিয়ামে ওডিআইয়ে নিজস্ব সেরা বোলিং পরিসংখ্যান গড়েন। খেলায় তিনি ৫/৫১ পেয়েছিলেন। ঐ খেলায় তার দল ৪৯ রানে বিজয়ী হয়েছিল। এ খেলায়ও তিনি ম্যান অব দ্য ম্যাচ নির্বাচিত হয়েছিলেন।
২০১৪ সাল থেকে কোন স্তরের ক্রিকেটেই আর তাকে খেলতে দেখা যায়নি।
বেবে উড

বেবে উড হলেন একজন মার্কিন অভিনেত্রী, তিনি মার্কিন টেলিভিশন চ্যানেল এনবিসি'তে প্রচারিত ছোট পর্দার হাস্যরসমূলক ধারাবাহিক "দ্য নিউ নর্মাল"-এ "শানিয়া" হিসেবে তার সাফল্যমন্ডিত চরিত্রটির জন্য সবচেয়ে বেশি পরিচিত। এছাড়াও, তিনি মার্কিন টেলিভিশন চ্যানেল এবিসি'তে প্রচারিত ছোট পর্দার হাস্যরস ধারাবাহিক "দ্য রিয়েল ও'নিয়ালস"-এ শ্যানন হিসেবে অভিনয় করছেন।
উডের জন্ম, ২০০২ সালে মার্কিন যুক্তরাষ্ট্রের মিসৌরি রাজ্যের ক্যানসাস সিটি শহরে। তাকে খুবই কম বয়সেই অভিনয়ের পোকা ধরে বসে, মূলত যখন তিনি ইংল্যান্ডে ছুটি কাটাতে যান এবং সেখানের ওয়েস্টমিনিস্টার শহরে অবস্থিত "লন্ডন পোলাডিয়াম" নাট্যশালায় "চিটি চিটি ব্যাং ব্যাং" নামক মঞ্চায়নটি দেখেন। উড বলেন, "আমি প্রথম সারিতে বসেছিলাম, এবং যে অভিনয় শিল্পীটি চাইল্ড ক্যাচার নামক ভূমিকায় অভিনয় করছিলেন, তিনি তার কাচি দ্বারা আমার নাকে সামান্য চাপ দিয়ে বলেন "আমি তোমাকে নিয়ে যাব, ছোট বাচ্চা!" এতে আমি কান্না করব তা মনে করে এরপর তিনি থামেন, কিন্তু এর পরিবর্তে আমি অত্যন্ত খুশি থাকি। মঞ্চায়নের শেষে, মঞ্চের দরজার সামনে তিনি তার অভি জীবন সম্পর্কে আমার সাথে কথা বলেন।"
সিতা কাশেমী

সিতা কাশেমী (, ‎) একজন আফগান গায়িকা, গীতিকার ও সুরকার। জন্ম ৬ এপ্রিল ১৯৮৩ সনে আফগানিস্তানের কাবুলে। ২০০৮ সনে আফগানিস্থানের সঙ্গীত জগতে প্রবেশ করেন। তিনি পশতু ও দারি ভাষায় গান গাইতে পারেন। 
ছোট বেলা থেকেই সিতা কাশেমী একজন বিখ্যাত গায়িকা হতে চেয়েছিলেন। কিন্তু দুর্ভাগ্যবশত, আফগানিস্তানে গৃহযুদ্ধ শুরু হয়ে যায়। সে সময়ে সিতার পরিবার তাকে নিয়ে পাকিস্থানে চলে যান। এবং একজন বয়স্ক ব্যক্তিকে বিয়ের করার আগপর্যন্ত তিনি সেখানেই ছিলেন। তার প্রথম বিবাহে তিনি অনেক কষ্ট ভোগ করেছেন যখন কিছুদিন পর তিনি জানতে পারেন তিনি তার স্বামীর প্রথম স্ত্রী নন। এতে তিনি মানসিকভাবে ভেঙ্গে পরেন। সিতা এই অবমাননাকর পরিস্থিতি থেকে মুক্তি পেতে তার স্বামিকে তালাক দেন। তার দুইটি সন্তান রয়েছে,তারা উভই জার্মানিতে থাকেন।
সিতার সঙ্গীত জীবন শুরু হয় বিভিন্ন ছোট অনুষ্ঠানে প্রখ্যাত শিল্পিদের(জাওয়াদ শরীফ) গান গেয়ে। ঠিক এমনি এক অনুষ্ঠানে সিতার সাথে পরিচয় হয় ভ্যালি হেজাজি নামের এক ক্যামেরা ম্যানের সাথে, যিনি এখনো একজন ক্যামেরাম্যান। ভিলি সিতাকে জিজ্ঞেস করেছিলেন সে তার সাথে একযোগে কাজ করতে আগ্রহী কিনা। সীতা রাজি হন এবং রচনা করেন,'বিয়া তু' এবং 'দিলবারে মেহেরবান' নামক গানগুলি এবং তা পরিবেশনও করেন। এর পর তিনি 'বা তাসউইরাম' নামের একটা একক গান করেন।
কুশক জেলা

কুশক জেলা আফগানিস্তানে হেরাত প্রদেশের উত্তরে অবস্থিত একটি জেলা। এছাড়াও জেলাটিকে রুবাত-ই-সাগিন বা রাবাত-ই-সাঙ্গি হিসাবে উল্লেখ করা যেতে পারে। ভৌগোলিক অবস্থান অনুযায়ী জেলাটির উত্তরে তুর্কমেনিস্তান, পশ্চিমে গুলরান জেলা, জিন্দা জান জেলা, ইঞ্জিল জেলা, এবং দক্ষিণে কারুখ জেলা এবং পূর্বে কুশকি কুহনা জেলা রয়েছ। ২০১২ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ১২১,০০০ জন।
তুর্কমেনিস্তানের হেরাত থেকে কুশক পর্যন্ত প্রধান রাস্তাটি কুশক নদীর পাশাপাশি জেলার মধ্য দিয়ে প্রবাহিত হয়ে থাকে। তোরঘুণ্ডি হচ্ছে মূল সীমানা অতিক্রম করে প্রধান শহর।
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
কুশকি কুহনা জেলা

কুশকি কুহনা আফগানিস্তানের উত্তর-পশ্চিমাঞ্চলের হেরাত প্রদেশে অবস্থিত একটি জেলা। এটি প্রদেশের উত্তর অঞ্চলে অবস্থান করছে। ভৌগোলিক অবস্থান অনুযায়ী জেলাটি জেলাটির পশ্চিমে কুশক জেলা, উত্তরে তুর্কমেনিস্তান জাতি, পূর্বে বাদঘিজ প্রদেশ এবং দক্ষিণে কারুখ জেলা জেলা রয়েছে। ২০১২ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ৪৪,৪০০ জন এর মত, যার মধ্যে জাতিগতভাবে বিভিন্ন সম্প্রদায়ের লোক রয়েছে : যেমনঃ ৫৫% তাজিক, ৪০% পশতু এবং ৫% হাজারা।
এটির সদর দফতর বা জেলা কেন্দ্রীয় এলাকা বলতে কুশকি কুহনার নামে পরিচিত। এখানকার জীবিকানির্বাহের মূল উৎস বলতে কৃষিই প্রধান। ২০০২ সাল থেকে পরিকাঠামো, স্বাস্থ্য ও শিক্ষা ব্যবস্থা যথেষ্ট উন্নতি সাধিত হয়েছে।
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
ওবে জেলা

ওবে জেলা আফগানিস্তানের হেরাত প্রদেশের উত্তর-পূর্বাঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তর সীমান্তে বাদঘিজ প্রদেশ, পূর্বে চিশতি শরীফ জেলা, দক্ষিণে ফারসি জেলা, দক্ষিণে আদরাস্কান জেলা এবং পশ্চিমে পশতুন জার্গুন জেলা ও কারুখ জেলা এর সাথে সীমান্ত বরাবর অবস্থান করছে।
২০১২ সালের আদমশুমারীর হিসাব অনুযায়ী জেলাটিতে জনসংখ্যা ছিল প্রায় ৭৬,৬০০ জন। জেলাটির কেন্দ্রীয় শহর এর নাম হচ্ছে ওবে বা (ওব্বি) শহর। হরি নদী জেলাটির মধ্য দিয়ে প্রবাহিত হয়ে থাকে।
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
ডেক্সটার (টিভি ধারাবাহিক)

ডেক্সটার () হলো আমেরিকান টেলিভিশনের অপরাধ সংক্রান্ত নাট্য যা ২০০৬ এর ১ অক্টবর থেকে ২০১৩ এর ১২ সেপ্টেম্বর পর্যন্ত চলে। এর মূল চরিত্র ডেক্সটার মরগেন(মাইকেল সি. হল),একজন ফরেনসিক প্রকৌশলী যে রক্ত প্যাটার্ন বিশ্লেষণে অভিজ্ঞ এবং মায়ামি মেট্রো পুলিশ ডিপার্টমেন্টে কাজ করে। সে দ্বৈত জীবন অতিবাহিত করে যেখানে একদিকে সে সিরিয়াল হত্যাকারী ও অন্যদিকে ফরেনসিকে দক্ষ কর্মকর্তা|প্রথম সিজনটি ডার্কলি ড্রিমিং ডেক্সটার-সাহিত্যকর্ম থেকে নেয়া যা জেফ লিন্ডসের লেখা|
পশতুন জার্গুন জেলা

পশতুন জার্গুন জেলা ( / ), পূর্বে পোস্ত-ই জিহানান নামে পরিচিত ছিল অথবা পোস্ত-ই জিরগুন (), আফগানিস্তানের হেরাত প্রদেশের কেন্দ্রীয় অংশে অবস্থিত একটি জেলা। এটি মুলত হরি নদীর উপত্যকায় অবস্থান করছে। জেলাটি কেন্দ্রীয় শহরের নাম পশতুন জার্গুন।
ভৌগোলিক অবস্থান অনুযায়ী পশতুন জার্গুন জেলা সীমানা উত্তরে কারুখ জেলা, পূর্বে ওবে জেলা, দক্ষিণে আদরাস্কান জেলা এবং পশ্চিমে গুজারা জেলা ঘিরে রয়েছে।
২০০৮ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ৯০,৮১৭ এর মত।
শিন্দান্দ জেলা

শিন্দান্দ জেলা (; পূর্বে সাবজোয়ার নামে পরিচিত ছিল, ) পশ্চিম আফগানিস্তানের হেরাত প্রদেশের ১৬ জেলার মধ্যে একটি জেলা। জেলাটি হেরাত প্রদেশের দক্ষিণ অংশে অবস্থান করছে। ভৌগোলিক অবস্থান অনুযায়ী পশতুন জার্গুন জেলা সীমানা উত্তর আদরাস্কান জেলা, পূর্বে ঘোর প্রদেশ এবং দক্ষিণ ও পশ্চিমে ফারাহ প্রদেশ রয়েছে। ২০১২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১, ৭৩, ৮০০ এর মত। জেলাটির কেন্দ্রীয় শহর হচ্ছে শিন্দান্দ, যেটি মূলত সক্রিয় বাজার এলাকা অবস্থান করছে। শিন্দান্দ এয়ার বেসটি শহরের কাছাকাছি অবস্থিত। প্রধান রাস্তা হেরাত-কান্দাহার জেলাটির মধ্য দিয়ে চলে গেছে। জেরকোহ উপত্যকাটি এই জেলায় অবস্থান করছে।
শ্রেষ্ঠ উপযোগকৃত চিত্রনাট্য বিভাগে বাফটা পুরস্কার

শ্রেষ্ঠ উপযোগকৃত চিত্রনাট্য বিভাগে বাফটা পুরস্কার হল ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য উপযোগকৃত চিত্রনাট্যের জন্য প্রদান করা হয়। ১৯৮৪ সালে এই পুরস্কারের ৩৭তম আয়োজন থেকে অন্য কোন উৎস (যেমন - বই, উপন্যাস, নাটক) থেকে চলচ্চিত্রে উপযোগকৃত চিত্রনাট্যের জন্য এই পুরস্কার দেওয়া হচ্ছে।
প্রথমবার এই বিভাগে পুরস্কার লাভ করেন "হিট অ্যান্ড ডাস্ট" চলচ্চিত্রের জন্য রুথ প্রয়ার জাবভালা।
জিন্দা জান জেলা

জিন্দা জান জেলা আফগানিস্তানের হেরাত প্রদেশের কেন্দ্রীয় অংশে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা উত্তরে গুলরান জেলা ও কুশক জেলা, পূর্বে ইঞ্জিল জেলা ও গুজারা জেলা, দক্ষিণে আদরাস্কান জেলা এবং পশ্চিমে ঘুরিয়ান জেলা ও কোহশান জেলা বিদ্যমান রয়েছে। ২০০২ সালের আদমশুমারীর আনুমানিক হিসাব অনুযায়ী জিন্দা জান জেলার জনসংখ্যা ছিল প্রায় ৫৫,৫০০ এর মত। জেলাটির কেন্দ্রীয় শহর হল হরি নদীর উপত্যকায় অবস্থিত জেন্দেহ জান।
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
ডারহাম বিশ্ববিদ্যালয়

ডারহাম বিশ্ববিদ্যালয় (ইংরেজি: Durham University) হল উত্তর-পূর্ব ইংল্যান্ডের ডারহামের একটি কলেজিয়েট সরকারি গবেষণা বিশ্ববিদ্যালয়। স্টকটন-অন-টিসে এর দ্বিতীয় ক্যাম্পাস অবস্থিত। এই বিশ্ববিদ্যালয়ের চ্যান্সেলর হলেন স্যার থমাস অ্যালেন, তিনি ২০১২ সালে বিল ব্রাইসনের পর চ্যান্সেলর হন। কলেজিয়েট বিশ্ববিদ্যালয় হিসেবে এর প্রধান কার্যাবলি বিশ্ববিদ্যালয়ের শিক্ষায়তনিক বিভাগে ও ১৬টি কলেজের মধ্যে বিস্তৃত। সাধারণত বিভাগসমূহ গবেষণার ও শিক্ষার্থীদের উদ্দেশ্যে লেকচার প্রদানে নিয়োজিত থাকে, অন্যদিকে কলেজে অন্যান্য আয়োজন ও স্নাতক-পূর্ব, স্নাতক শ্রেণীর শিক্ষার্থীদের কল্যাণ, স্নাতকোত্তর গবেষণা ও কিছু বিশ্ববিদ্যালয়ের কার্যাবলি পরিচালনা করে থাকে।
বিশ্ববিদ্যালয়টি ১৮৩২ সালের সংসদীয় আইন অনুসারে প্রতিষ্ঠিত হয় এবং ১৮৩৭ সালের রাজকীয় চার্টার অনুসারে অনুমোদিত হয়। এটি ইংল্যান্ডে ৬০০ বছর ধরে টিউশন ঘোষণা করা কয়েকটি বিশ্ববিদ্যালয়ের একটি এবং ইংল্যান্ডের তৃতীয় পুরাতন বিশ্ববিদ্যালয়। ডারহাম বিশ্ববিদ্যালয়ের অধীনে ১১শ শতাব্দীর ডারহাম দুর্গ থেকে শুরু করে ১৯৩০ এর দশকের আর দেকো শৈলীর চ্যাপেলসহ ৬৩টি তালিকাভুক্ত দালান রয়েছে। এছাড়াও ডারহাম ক্যাথেড্রালের সাথে যৌথভাবে বিশ্ববিদ্যালয়টি ডারহাম বিশ্ব ঐতিহ্যবাহী স্থান পরিচালনা করে থাকে। বিশ্ববিদ্যালয়টির অধীনস্থ বিশ্ব ঐতিহ্যবাহী স্থানসমূহ হল ডারহাম দুর্গ, প্যালেস গ্রিন, ও ঐতিহাসিক কোসিন্‌স গ্রন্থাগারের চতুর্পাশের দেয়াল।
বিশ্ববিদ্যালয়টি ব্রিটিশ গবেষণা বিশ্ববিদ্যালয়ের রাসেল গ্রুপের সদস্য, পূর্বে এটি ১৯৯৪ গ্রুপের সদস্য ছিল। ডারহাম আঞ্চলিক এনএইট রিসার্চ পার্টনারশিপ ও অন্যান্য আন্তর্জাতিক বিশ্ববিদ্যালয় গ্রুপ, যেমন মাতারিকি নেটওয়ার্ক অব ইউনিভার্সিটিস ও কোইমব্রা গ্রুপের সাথে সম্পৃক্ত। বিশ্ববিদ্যালয়টি ২০০৫ সালে সানডে টাইমসের বর্ষসেরা বিশ্ববিদ্যালয়ের খ্যাতি অর্জন করে, ও ২০০৪ ও ২০১৬ সালে ক্ষুদ্র তালিকায় অন্তর্ভুক্ত ছিল, এবং ২০১৫ সালে টাইমস ও সানডে টাইমসের বর্ষসেরা ক্রীড়া বিশ্ববিদ্যালয়ের খ্যাতি লাভ করে।
আইএসও ৩১৬৬-২:এসএল

আইএসও ৩১৬৬-২:এসএল হল আইএসও এর একটি মান যা সিয়েরা লিওনের উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।
বর্তমানে সিয়েরা লিওনের, আইএসও ৩১৬৬-২ কোড দুটি স্তরের উপবিভাজনগুলির জন্য সংজ্ঞায়িত করা হয়েছে:
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল SL, সিয়েরা লিওনের আইএসও ৩১৬৬-১ আলফা-২ কোড। দ্বিতীয় অংশটি হল একটি অক্ষর।
আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে। যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
খেশরা ইউনিয়ন

খেশরা ইউনিয়ন সাতক্ষীরা জেলার তালা উপজেলার অন্তর্গত একটি ইউনিয়ন। এটি ১৯৮৩ সালে তালা উপজেলা প্রতিষ্ঠাকালীন সময়েই ইউনিয়ন হিসেবে মর্যাদা পায়। তালা উপজেলার মধ্যে অবস্থিত ২১টি গ্রাম এবং ৯টি ওয়ার্ডের সমন্বে কপোতাক্ষ নদের তীরঘেঁসে গড়ে উঠেছে এই ১০নং খেশরা ইউনিয়ন টি । বিভিন্ন দিক দিয়ে এই ইউনিয়নের অনেক সুনাম রয়েছে; বিশেষ করে শিক্ষা, সংস্কৃতি, ধর্মীয় অনুষ্ঠান পালন ও খেলাধুলা নিয়ে।
উত্তরে - জালালপুর ইউনিয়ন; পূর্বে - কপোতাক্ষ নদ ও পাইকগাছা উপজেলা; দক্ষিণে - আশাশুনি উপজেলা; পশ্চিমে - সাতক্ষীরা সদর উপজেলা। 
খেশরা ইউনিয়নে রয়েছে মোট ৯ টি ওয়ার্ড, গ্রামগুলি এই ওয়ার্ড এর মধ্যে নিম্নলিখিত ভাগে বিভক্তঃ -
জনসংখ্যা মোট পুরুষ ১৫৫৮৪ জন, মহিলা ১৫১২৯ জন
শালিখা কলেজ
শেখ শাহরিয়া
আলফ্রেড বিন্স

আলফ্রেড ফিলিপ আলফি বিন্স (; জন্ম: ২৪ জুলাই, ১৯২৯ - মৃত্যু: ২৯ ডিসেম্বর, ২০১৭) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৫৩ থেকে ১৯৫৬ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন আল্ফি বিন্স নামে পরিচিত আলফ্রেড বিন্স।
জ্যামাইকার সেন্ট জর্জেস কলেজে অধ্যয়ন করেছেন আলফ্রেড বিন্স। ১৯৫০ থেকে ১৯৫৭ সময়কালে জ্যামাইকার পক্ষে প্রথম-শ্রেণীর ক্রিকেটে অংশ নিয়েছেন। ১৯৫২-৫৩ মৌসুমে ব্রিটিশ গায়ানার বিপক্ষে নিজস্ব সর্বোচ্চ ১৫৭ রানের ইনিংস খেলেন। এছাড়াও, ১৯৫৪-৫৫ মৌসুমে সফরকারী অস্ট্রেলিয়া একাদশের বিপক্ষে ১৫১ রান তুলেছিলেন। জ্যামাইকার সংগ্রহ ৮১/৫ হবার পর কোলি স্মিথের সাথে ষষ্ঠ উইকেট জুটিতে ২৩০ মিনিটে ২৭৭ রান সংগ্রহ করেছিলেন।
সমগ্র খেলোয়াড়ী জীবনে ৫ টেস্টে অংশগ্রহণের সুযোগ হয় তার। সবগুলো টেস্টেই উইকেট-রক্ষকের দায়িত্ব পালন করেছেন। ২১ জানুয়ারি, ১৯৫৩ তারিখে টেস্ট অভিষেক ঘটে আলফ্রেড বিন্সের।
খেলোয়াড়ী জীবন থেকে সরে এসে মার্কিন যুক্তরাষ্ট্রে অভিবাসিত হন। বোস্টনের নর্থইস্টার্ন বিশ্ববিদ্যালয় থেকে স্নাতক ডিগ্রি সম্পন্ন করেন। এরপর ম্যাসাচুসেটসে শিক্ষকতা পেশায় মনোনিবেশ ঘটান। ১৯৫৯ সালে বোস্টনে হেনরিটা এলিজাবেথ হ্যারিসন নাম্নী এক রমণীর পাণিগ্রহণ করেন। এ দম্পতির দুই কন্যা রয়েছে। ১৯৮৫ সালে তারা ফ্লোরিডায় চলে যান।
২৯ ডিসেম্বর, ২০১৭ তারিখে ৮৮ বছর বয়সে মার্কিন যুক্তরাষ্ট্রের ফ্লোরিডার ওয়েস্টনে আলফ্রেড বিন্সের দেহাবসান ঘটে।
আদরাস্কান

আদরাস্কান (পশতু/ফার্সি: ادرسکن) পশ্চিম আফগানিস্তানে একটি পুরানো শহর, ১৩ তম এবং ১৪ম শতাব্দীর ভৌগোলিক অঞ্চলে সাবজওয়ার জেলার চারটি বিখ্যাত শহরগুলির মধ্যে গ্রীন প্লেস বা সবুজ উদ্যান হিসাবে উল্লেখ করা হয়েছে, যা এখন শিন্দান (সাবজওয়ার পশতু সমতুল্য) নামে পরিচিত। বর্তমানে এটি আফগানিস্তান হেরাত প্রদেশের আদরাস্কান জেলার একটি অন্যতম শহর। এটি এ ১৩৪৩ মিটার উঁচুতে অবস্থিত। শহরের প্রধান মহাসড়ক কান্দাহার-হেরাত মূলত শহরের মধ্য দিয়ে চলে গেছে।
আফগানিস্তান-সোভিয়েত যুদ্ধের সময়, ৬৮তম গার্ড কর্তৃ পৃথক বিভাজনকারী ব্যাটালিয়ন, ৫ম গার্ড মোটর রাইফেল বিভাগ, ৪০তম সেনাবাহিনী, এখানে অবস্থিত বলে মনে করা হয়।
গ্রীষ্মকাল বলতে জুলাই মাসে গড় তাপমাত্রা ২৬.৬ ডিগ্রি সেলসিয়াস থাকে। এছাড়া শীতকালীন মাস বলতে জানুয়ারী মাসে বেশি শীত পড়ে থাকে যখন গড় তাপমাত্রা ১.৭ ডিগ্রী সেন্টিগ্রেড নেমে আসে।
রায়হান উদ্দিন

রায়হান উদ্দিন (জন্ম: ৬ জুন ১৯৯১) হলেন একজন বাংলাদেশী ক্রিকেটার। তিনি ২০১৬ সালের ৩০শে এপ্রিল তারিখে, ঢাকা প্রিমিয়ার ডিভিশন ক্রিকেট লিগে প্রাইম ব্যাংক ক্রিকেট ক্লাবের হয়ে লিস্ট এ ক্রিকেটে অভিষেক করেন।
টাপুর চট্টোপাধ্যায়

টাপুর চট্টোপাধ্যায় (জন্ম: ২৪ এপ্রিল ১৯৭৮) হলেন একজন ভারতীয় মডেল। তিনি টাপুর চ্যাটার্জী নামে অধিক পরিচিত।
তিনি এবং তার জমজ বোন টুপুর হচ্ছেন প্রবীণ চলচ্চিত্র নির্মাতা ঋষিকেশ মুখোপাধ্যায়ের নাতি।
তিনি বেশ কয়েকটি জনপ্রিয় প্রতিষ্ঠানের টেলিভিশন বিজ্ঞাপনে উপস্থিত হয়েছেন; টাইটান রাগা ঘড়ি, ল্যাকমি, এবং পার্ক এভিনিউ হচ্ছে তার মধ্যে উল্লেখযোগ্য। এছাড়াও তিনি ফ্যামিনা, এলে এবং কসমোপলিটানের মতো ম্যাগাজিনের প্রচ্ছদে উপস্থিত হয়েছেন।
ম্যানিটোবা বিশ্ববিদ্যালয়

ম্যানিটোবা বিশ্ববিদ্যালয় (ইংরেজি: University of Manitoba) হল কানাডার ম্যানিটোবায় অবস্থিত একটি সরকারি বিশ্ববিদ্যালয়। এটি ১৮৭৭ সালে প্রতিষ্ঠিত। উইনিপেগে অবস্থিত বিশ্ববিদ্যালয়টি পশ্চিম কানাডার প্রথম বিশ্ববিদ্যালয়। এটি শীর্ষ গবেষণা-ধর্মী মাধ্যমিক-উত্তর শিক্ষা প্রতিষ্ঠানের সুনাম ধরে রেখেছে, এবং এই অঞ্চলের অন্যান্য বিশ্ববিদ্যালয়ের তুলনায় প্রতি বছর অধিক গবেষণা করে থাকে। এটি মোট শিক্ষার্থী ভর্তি ও ক্যাম্পাসের আয়তনের ভিত্তিতে ম্যানিটোবা প্রদেশের বৃহত্তম বিশ্ববিদ্যালয় এবং কানাডায় ১৭তম বৃহত্তম বিশ্ববিদ্যালয়। বিশ্ববিদ্যালয়টির উচ্চ ভর্তি মানদণ্ড, পেশাদারী বিষয়ের আধিক্য ও বৈশ্বিক গ্রহণযোগ্যতার কারণে এটি পশ্চিম কানাডার অন্যতম সেরা শিক্ষা প্রতিষ্ঠান হয়ে ওঠেছে। এই বিশ্ববিদ্যালয়ের ক্যাম্পাসে আইন ও মেডিসিন অনুষদের পাশাপাশি শতাধিক ডিগ্রি প্রোগ্রাম রয়েছে।
২০১০ সাল পর্যন্ত, ম্যানিটোবা বিশ্ববিদ্যালয় থেকে ৯৬ জন রোডস বৃত্তি পেয়েছেন, যা পশ্চিম কানাডার যে কোন বিশ্ববিদ্যালয়ের থেকে বেশি।
ম্যানিটোবা বিশ্ববিদ্যালয়ের তিনটি প্রধান স্থান রয়েছে: ব্যানাটাইন ক্যাম্পাস, ফোর্ট গ্যারি ক্যাম্পাস ও উইলিয়াম নোরি ক্যাম্পাস।
বিশ্ববিদ্যালয়টির ডাউনটাউন ব্যানাটাইম ক্যাম্পাসে দশটি ভবনের একটি কমপ্লেক্স রয়েছে, যা মধ্য উইনিপেগের হেলথ সাইয়েন্সেস সেন্টারের পূর্বে ও ম্যাকডারমোট অ্যাভ ও উইলিয়াম অ্যাভের মাঝে অবস্থিত। এই কমপ্লেক্সে বিশ্ববিদ্যালয়ের চিকিৎসা ও দন্ত শাখা রয়েছে। দন্ত অনুষদ, চিকিৎসা অনুষদ, মেডিক্যাল রিহ্যাবিলিটেশন স্কুল ও ডেন্টাল হাইজিন স্কুল এই ক্যাম্পাসের প্রধান স্বাস্থ্য বিজ্ঞান শাখা। ফার্মেসি অনুষদ 
২০০৮ সালের ১৬ই অক্টোবর অ্যাপোটেক্স সেন্টার চালুর পর অনুস্থানিকভাবে ব্যানাটাইন ক্যাম্পাসে যোগ দেয়। ব্রডি সেন্টার "ফ্ল্যাগশিপ" নামেও পরিচিত, এটি তিনটি অনুষদ ও নিল জন ম্যাকলিন হেলথ সাইয়েন্স লাইব্রেরি ও জো ডোপ ফিটনেস সেন্টারের সাথে যোগসূত্র স্থাপন করে। এটি ৭২৭ ম্যাকডারমোট অ্যাভিনিউয়ে অবস্থিত।
আসিফ শেখ

আসিফ শেখ (; জন্ম: ১১ নভেম্বর ১৯৬৪) হলেন একজন ভারতীয় চলচ্চিত্র এবং টেলিভিশন অভিনেতা। তিনি বর্তমানে অ্যান্ডটিভিতে প্রচারিত জনপ্রিয় ধারাবাহিক ভাবি জী ঘর পর হ্যায়ে বিভূতি নারায়ণ মিশ্রর চরিত্রে অভিনয় করছেন। ১৯৮৪ সালে, তিনি ভারতীয় টেলিভিশনের প্রথম ধারাবাহিক অনুষ্ঠান হাম লোগের মাধ্যমে অভিনয় জগতে পদার্পণ করেন।
যদিও আসিফ দিল্লিতে জন্মগ্রহণ করেছিলেন, কিন্তু তিনি তার শৈশবের অধিকাংশ সময় বারাণসীতে অতিবাহিত করেন।
আর্নি হেইস

আর্নেস্ট জর্জ হেইস, এমবিই (; জন্ম: ৬ নভেম্বর, ১৮৭৬ - মৃত্যু: ২ ডিসেম্বর, ১৯৫৩) লন্ডনের পেকহাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও লিচেস্টারশায়ারের প্রতিনিধিত্ব করেছেন আর্নি হেইস। দলে তিনি মূলতঃ ডানহাতি ব্যাটসম্যান হিসেবে খেলতেন।
সমগ্র খেলোয়াড়ী জীবনে ৪৮টি সেঞ্চুরি সহযোগে ২৭৩১৮ রান ও ৫১৫ উইকেট পেয়েছেন। সচরাচর তিন নম্বর অবস্থানে থেকে ব্যাটিং করতেন আর্নি হেইস। ড্রাইভিং ও পুল শটে ভরপুর ছিল তার খেলোয়াড়ী জীবন। লেগব্রেক বোলিংও করতেন তিনি। দক্ষ স্লিপ ফিল্ডার হিসেবেও তার সুনাম ছিল।
প্রথম বিশ্বযুদ্ধ শুরু হবার পূর্ব-পর্যন্ত সারে দলের পক্ষে নিয়মিতভাবে ১৫ বছর খেলেছেন। ১৮৯৯ থেকে ১৯১৪ সাল পর্যন্ত প্রত্যেক মৌসুমেই সহস্রাধিক রান তুলেছেন। ১৯০৬ সালে তার স্বর্ণালী সময় অতিবাহিত করেন। এ সময়ে ইনিংস প্রতি ৪৫-এর বেশি গড়ে ২,৩০৯ রান তুলেন। ফলশ্রুতিতে ১৯০৭ সালে উইজডেন কর্তৃক বর্ষসেরা ক্রিকেটার হিসেবে নামাঙ্কিত হন।
১৯০৯ সালে হ্যাম্পশায়ারের বিপক্ষে নিজস্ব সর্বোচ্চ ২৭৬ রান তুলেন। ওভালে অনুষ্ঠিত ঐ খেলায় জ্যাক হবসের সাথে দ্বিতীয় উইকেট জুটিতে ৩৭১ রান সংগ্রহ করেন যা অদ্যাবধি সারের রেকর্ড হিসেবে টিকে রয়েছে।
খেলোয়াড়ী জীবনের শুরুতে ১৯০৫ সালে হেইসের বোলিং বেশ কার্যকরী ছিল। ঐ বছর ৭৬ উইকেট ও ১৯১২ সালে ৬০ উইকেট পেলেও অন্যান্য মৌসুমে খুব কমই উইকেট পেয়েছেন এবং রানও খরচ করেছেন বেশি। স্লিপ ফিল্ডার হিসেবে ছয় শতাধিক ক্যাচ তালুবন্দী করেছেন।
হেইসের টেস্ট খেলোয়াড়ী জীবন সমৃদ্ধ ছিল না। ১৯০৫-০৬ মৌসুমে পেলহাম ওয়ার্নারের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। সিরিজের ৩ টেস্টে অংশগ্রহণ করেছিলেন। ঐ সিরিজটি প্রথমবারের মতো দক্ষিণ আফ্রিকা জয়লাভ করে। তিনি মাত্র ৬৯ রান তুলেছিলেন। ব্যক্তিগত সর্বোচ্চ ৩৫ রান করেন। এছাড়াও ১৯০৭-০৮ মৌসুমে অস্ট্রেলিয়া সফরে যান। কিন্তু দূর্বল ক্রীড়াশৈলীর কারণে কোন টেস্টেই তাকে খেলানো হয়নি।
নিজদেশে সফরকারী অস্ট্রেলিয়ার বিপক্ষে এক টেস্টে অংশগ্রহণ করেন। খেলায় তার দল জয়লাভ করলেও দুই ইনিংসে তিনি মাত্র ১৩ রান তুলতে পেরেছিলেন। অবশেষে ১৯১২ সালের ত্রি-দেশীয় প্রতিযোগিতায় দক্ষিণ আফ্রিকার বিপক্ষে একটি খেলায় অংশ নেয়ার সুযোগ পান। তবে তিনি মাত্র চার রান সংগ্রহ করেছিলেন।
প্রথম বিশ্বযুদ্ধ অংশগ্রহণ করেন আর্নি হেইস। যুদ্ধকালীন কর্মকাণ্ডে বর্ণাঢ্যময় অবদানের স্বীকৃতিস্বরূপ তাকে এমবিই পদবীতে ভূষিত করা হয়।
১৯১৯ সালে শৌখিন খেলোয়াড় হিসেবে সারে দলের পক্ষে খেলেন। কিন্তু এক মৌসুম পরই এ দায়িত্ব থেকে অব্যাহতি নেন। ডানহাতের আঙ্গুলগুলো অস্বাভাবিক ছিল। ফলশ্রুতিতে ব্যাট ধরতে তাকে বেশ অস্বস্তিকর অবস্থায় পড়তে হতো। তাস্বত্ত্বেও টম রিচার্ডসন ও উইলিয়াম লকউডের ন্যায় পেস বোলারদের ক্যাচ তালুবন্দী করার জন্য স্লিপ অঞ্চলে অবস্থান করতেন। এরপর লিচেস্টারশায়ারে চলে যান। সেখানে তিনি কোচের দায়িত্ব পালনের পাশাপাশি দ্বিতীয় একাদশের দলনেতার ভূমিকায় অবতীর্ণ হন।
সুন্দর ক্রীড়ানৈপুণ্য অব্যাহত রাখার স্বীকৃতিস্বরূপ ১৯২৬ সালে ৪৯ বছর বয়সেও প্রথম একাদশের পক্ষে পাঁচটি খেলায় অংশ নিয়েছেন। তন্মধ্যে নটিংহ্যামশায়ারের বিপক্ষে প্রথম খেলায় ৯৯ রান তুলেছিলেন ও কাউন্টি দলের পক্ষে ব্যাটিং গড়ে শীর্ষস্থান অধিকার করেছিলেন।
খেলা থেকে অবসর নেয়ার পর সারে এলাকায় কোচের দায়িত্ব পালন করেছেন। ১৯৩৩ সালে আমৃত্যু মদের পানশালা পরিচালনায় অগ্রসর হন। পশ্চিম নরউডে প্যাক্সটন আর্মস খোলেন ও ২০ বছরের জন্যে ভূমির মালিক ছিলেন। ২ ডিসেম্বর, ১৯৫৩ তারিখে ৭৭ বছর বয়সে লন্ডনের পশ্চিম ডালউইচ এলাকায় তার দেহাবসান ঘটে।
বেলম্যান সমীকরণ

বেলম্যান ইকুয়েশন, আবিষ্কর্তা রিচার্ড আর্নেস্ট বেলম্যান নামে নামকরণ, যা একটি গতিশীল প্রোগ্রামিং সমীকরণ হিসেবেও পরিচিত, ডাইনামিক প্রোগ্রামিঙের গাণিতিক স্থিতিশীলতার পরিপূরক হতে এটি একটি প্রয়োজনীয় অবস্থা। প্রারম্ভিক নির্বাচনের সময়ের ক্ষেত্রে কোনও নির্দিষ্ট অবস্থায় কোনও ডিসিশন প্রব্লেমের মান নির্দেশ করে এটি, এবং অবশিষ্ট প্রারম্ভিক নির্বাচন থেকে মান নির্দেশ করে। এটি ডাইনামিক অপ্টিমাইজেসন প্রব্লেমকে অপেক্ষাকৃত সহজতর সমস্যায় বিভক্ত করে, যেমনটি বেলম্যানের অপ্টিমালিটি প্রিন্সিপাল নির্দেশ করে থাকে।
বেলম্যান ইকুয়েশন প্রথম ব্যবহার করা হয় প্রকৌশলের ‘’নিয়ন্ত্রণ তত্ত্ব’’ ও ফলিত গণিতের কিছু অংশে, যা পরবর্তীতে অর্থনীতির কিছু তত্ত্বেও গুরুত্বপূর্ণ উপকরণ হিসেবে গৃহীত হয়, যদিও ডাইনামিক প্রোগ্রামিঙের মূল তত্ত্ব মূলত জন ভন নিউম্যান ও অস্কার মরগানস্টেইনের ‘’থিওরি অফ গেমস এন্ড ইকনমিক বিহেভিয়ার’’ ও আব্রাহাম ওয়াল্ডের ‘’সিকোয়েন্সিয়াল এনালাইসিসের’’ মুখপাত্র হিসেবেই প্রতীয়মান হয়ে থাকে।
তালজাঙ্গা জমিদার বাড়ি

তালজাঙ্গা জমিদার বাড়ি বাংলাদেশের ঢাকা বিভাগের কিশোরগঞ্জ জেলার অন্তর্ভুক্ত তাড়াইল উপজেলার এক ঐতিহাসিক জমিদার বাড়ি। 
তালজাঙ্গা জমিদার বাড়িটি প্রায় একশত বৎসর আগে জমিদার বাড়ি হিসেবে প্রতিষ্ঠিত হয়। জমিদার বাড়িটির প্রতিষ্ঠাতা ছিলেন জমিদার রাজ চন্দ্র রায়। যিনি ছিলেন শিক্ষিত জমিদার, তখনকার সময়ের এম.এ.বি.এল ডিগ্রীপ্রাপ্ত উকিল ছিলেন। তিনি ১৯১৪ সালে জমিদারি প্রতিষ্ঠা করার পর প্রায় ৩৩ বছর পর্যন্ত অর্থাৎ ১৯৪৭ সাল পর্যন্ত জমিদারি করেন। তার জমিদারি শেষ হয় তার মৃত্যুর মধ্য দিয়ে। তারপর এই জমিদার বাড়ির জমিদার হন তার ছেলে মহিম চন্দ্র রায়। মহিম চন্দ্র রায়ও বাবার মত ছিলেন শিক্ষিত এবং এম.এ.বি.এল ডিগ্রীপ্রাপ্ত একজন উকিল। তিনি কলকাতা থেকে ডিগ্রী নেওয়ার পর ময়মনসিংহ জজ কোর্টে আইন ব্যবসা শুরু করেন এবং সেখানকার সভাপতিও ছিলেন। জমিদার মহিম চন্দ্র রায় বাবার স্মৃতিস্বরূপ একটি হাই স্কুল নির্মাণ করেন। তাই স্কুলটির নাম দেন আর.সি.রায় হাই স্কুল। যা বর্তমানে স্বনামধন্য স্কুল হিসেবে পরিচিত। স্কুলটি জমিদার বাড়ির পাশেই অবস্থিত। ১৯৪৭ সালে দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদরারিরও সমাপ্তি ঘটে। জমিদার রাজ চন্দ্র রায়ের নাতি বা জমিদার মহেন্দ্র রায়ের ছেলে নৃপেন্দ্র চন্দ্র ও তার ৭ ভাই মিলে ভারতের কলকাতায় চলে যান এবং সেখানে স্থায়ীভাবে বসবাস শুরু করেন। এখনো এই জমিদার বাড়ির বংশধররা কলকাতায় আছেন। তারা সুযোগ পেলেই তাদের পূর্ব পুরুষের ভিটায় বেড়াতে আসেন। 
অবহেলা ও রক্ষণাবেক্ষণের অভাবে বর্তমানে জমিদার বাড়িটির প্রাসাদগুলো প্রায় ধ্বংসের মুখে। প্রাসাদের কয়েক জায়গার নকশা ও দেয়াল ভেঙ্গে গিয়েছে। পুরো বাড়িটিতে লতাপাতায় জরাজীর্ণ হয়ে রয়েছে।বর্তমানে জমিদার বাড়ির সামনের পুকুর দখল হয়ে যাচ্ছে।
ঢাকা থেকে বাস অথবা রেল পথে কিশোরগঞ্জ জেলায় এসে সেখান থেকে সি.এন.জি বা অটোরিকশা করে তাড়াইল উপজেলার তালজাঙ্গা ইউনিয়নের তালজাঙ্গা বাজারে যেতে হবে। বাজারের পাশেই এই জমিদার বাড়িটি অবস্থিত।
ইসলাম কালা

ইসলাম কালা (ফার্সি/পশতু: اسلام قلعه, এছাড়াও ডাকা হয়ে থাকে "এসলাম কালেহ"), কাফির কালা নামেও পরিচিত, আফগানিস্তানের পশ্চিমাঞ্চলীয় হেরাত প্রদেশের একটি সীমান্ত শহর, যেটি ইরানের সীমানার কাছাকাছি অবস্থান করছে। এটি পাশ্ববর্তী টায়াবাদ, ইরান থেকে প্রবেশের জন্য একটি সরকারী বন্দর।
ইসলাম কালা শহরটি হেরাত প্রদেশের কোহশান জেলার একটি অংশ এবং ইসলাম কালা-হেরাত মহাসড়ক এর মাধ্যমে হেরাতের শহরটির সাথে সংযুক্ত হয়েছে। আফগানিস্তান এবং ইরানের মধ্যেকার বাণিজ্যগত সম্পর্ক মূলত এই শহরের মধ্য দিয়ে করা হয়।
বছরে জুলাই মাসে সবথেকে গরম পড়ে থাকে যেখানে গড় তাপমাত্রা ২৯.৫ সেলসিয়াস এবং জানুয়ারী মাসে সবথেকে শীত পড়ে থাকে যেখানে গড় তাপমাত্রা ৫.৫ সেলসিয়াস।
নটিংহ্যাম বিশ্ববিদ্যালয়

নটিংহাম বিশ্ববিদ্যালয় (ইংরেজি: University of Nottingham) হল যুক্তরাজ্যের নটিংহামে অবস্থিত একটি সরকারি গবেষণা বিশ্ববিদ্যালয়। এটি ১৮৮১ সালে নটিংহাম বিশ্ববিদ্যালয় কলেজ নামে প্রতিষ্ঠিত হয়েছিল, পরে ১৯৪৮ সালে রাজকীয় চার্টারের মাধ্যমে বিশ্ববিদ্যালয়ে উত্তীর্ণ করা হয়।
নটিংহামের প্রধান ক্যাম্পাস (বিশ্ববিদ্যালয় পার্ক) ও টিচিং হাসপাতাল (কুইন্স মেডিক্যাল সেন্টার) নটিংহাম শহরের বহির্ভাগে অবস্থিত। নটিংহামশায়ার ও ডার্বিশায়ারে এর অসংখ্য ছোট ক্যাম্পাস ও সাইট রয়েছে। যুক্তরাজ্যের বাইরে মালয়েশিয়ার সেমেনিয়াহ ও চীনের নিংবোতে এই বিশ্ববিদ্যালয়ের ক্যাম্পাস রয়েছে। নটিংহামে পাঁচটি অনুষদ রয়েছে, যার মধ্যে পঞ্চাশের অধিক বিদ্যালয়, বিভাগ, ইনস্টিটিউট ও গবেষণা কেন্দ্র রয়েছে। নটিংহামে ৪৫,৫০০ শিক্ষার্থী, ৭,০০০ কর্মী, এবং ২০১৬-১৭ শিক্ষাবর্ষে বিশ্ববিদ্যালয়ের আয় হয় £৬৩৭. ৬ মিলিয়ন, যার মধ্যে £১২৩.৭ মিলিয়ন গবেষণা খাতে ব্যয় হয়।
২০১৭ সালে হাই ফাইলার্স জরিপে বলা হয় নটিংহাম ২০১৬-১৭ সালের মধ্যে যুক্তরাজ্যের শীর্ষ নিয়োগপ্রদানকারীদের সপ্তম পছন্দের বিশ্ববিদ্যালয়। বিভিন্ন প্রতিষ্ঠানের প্রধান নির্বাহী কর্মকর্তা যারা নটিংহামে পড়াশুনা করেছেন তাদের সংখ্যার দিক থেকে ২০১২ সালে ফরচুন গ্লোবাল ৫০০ তালিকায় বিশ্ববিদ্যালয়টি ১৩তম স্থান অধিকার করে। ২০১২ সালের গ্রীষ্মকালীন অলিম্পিকে ব্রিটিশ পদক বিজয়ীদের সারণীতে বিশ্ববিদ্যালয়টি অক্সফোর্ডের সাথে যৌথভাবে দ্বিতীয় স্থান অধিকার করে। ২০১৫ সালে একটি প্রাইভেট প্রতিবেদন অনুসারে নটিংহাম ছিল ইউরোপের ৯ম উদ্যোক্তা তৈরিকারী প্রতিষ্ঠান। ২০১১ ও ২০১৪ সালে গ্রিনমেট্রিক ওয়ার্ল্ড ইউনিভার্সিটি র‍্যাঙ্কিংয়ে এই বিশ্ববিদ্যালয়ের পার্কটি বিশ্বের সবচেয়ে টেকসই ক্যাম্পাস বলে বিবেচিত হয়। এই প্রতিষ্ঠানের প্রাক্তন শিক্ষার্থীরা বেশ কিছু গৌরবান্বিত সম্মাননা লাভ করেছেন, যার মধ্যে উল্লেখযোগ্য হল ৩টি নোবেল পুরস্কার, ১টি টার্নার পুরস্কার ও ১টি গ্যাবর পদক ও পুরস্কার।
বিশ্ববিদ্যালয়টি অ্যাসোসিয়েশন অব কমনওয়েলথ ইউনিভার্সিটিস, ভার্গো কনসর্টিয়াম, ইউরোপিয়ান ইউনিভার্সিটি অ্যাসোসিয়েশন, রাসেল গ্রুপ, ইউনিভার্সিটিস ইউকে, ইউনিভার্সিটাস টোয়েন্টিওয়ানের সদস্য এবং সাটন ট্রাস্ট সামার স্কুল প্রোগ্রামের অংশগ্রহণকারী ও সাটন থার্টির সদস্য।
রেনেসাঁ স্থাপত্য

১৪ থেকে ১৭ শতক সময়কালের ইউরোপিয় স্থাপত্যকে রেনেসাঁ স্থাপত্য বলা হয়, যা প্রাচীন গ্রিক ও রোমান সভ্যতা এবং তার বস্তুবাদী সংস্কৃতির বিভিন্ন অনুষঙ্গের চেতনাগত পুনরুদ্ধার ও বিকাশকে নির্দেশ করে। স্টাইলের দিক থেকে গথিক স্থাপত্যকে অনুসরণ করে, রেনেসাঁ স্থাপত্য পরিণতি পায় ব্যারক স্থাপত্যে। ফ্লোরেন্সে উদ্ভব লাভ করে তা ধীরে ধীরে ইতালির অন্যান্য শহরেও ছড়িয়ে পড়ে, যার পেছনের কারিগরদের একজন হলেন ফিলিপ্পো ব্রুনেলেস্কি। এর প্রভাব পরবর্তীতে বিভিন্ন সময়ে বিভিন্ন মাত্রায় বিস্তার লাভ করে ফ্রান্স, জার্মানি, ইংল্যান্ড, রাশিয়াসহ ইউরোপের অন্যান্য অনেক স্থানে।
রেনেসাঁ স্টাইল মূলত গুরুত্বারোপ করে বিভিন্ন অংশের প্রতিসমতা, অনুপাত, জ্যামিতিক ও নিয়মিত আকারের ওপর; যার নমুনা আমরা দেখি বিভিন্ন প্রাচীন স্থাপত্যে - বিশেষ করে প্রাচীন রোমান স্থাপত্যে। রেনেসাঁ স্থাপত্যের গুরুত্বপূর্ণ বৈশিষ্ট্য - যেমন স্তম্ভ, পিলাস্টার, আর্চ, গম্বুজ, নিশে ও অ্যাডেকুল এর ব্যবহার - মধ্যযুগের জটিল ও অনিয়মিত আকারের স্থাপত্যকে বাতিল করেছে।
রেনেসাঁ শব্দটি এসেছে ""la rinascita"" থেকে, যার অর্থ পুনরুৎপত্তি। এর প্রথম ব্যবহার দেখা যায় জর্জিও ভাসারি এর লেখা "Vite de' più eccellenti architetti, pittori, et scultori Italiani" বইয়ে। যদিও রেনেসাঁ শব্দটি প্রথম ব্যবহার করেন ফরাসি ইতিহাসবিদ জুল মিশেল, এর একটি বিস্তারিত ব্যাখ্যা প্রদান করেন সুইস ইতিহাসবিদ জ্যাকব বার্কহার্ড।
রোমান সিনেট

রোমান কনসাল, রোমান প্রজাতন্ত্রের সর্বোচ্চ নির্বাচিত রাজনৈতিক প্রতিষ্ঠান (৫০৯ থেকে ২৭ খ্রীস্টপূর্বাব্দ) এবং প্রাচীন রোমানরা কনসালকে সর্বোচ্চ স্তরের (জন অফিসের একটি উচ্চপদস্থ ক্রম) বলে মনে করতেন।
প্রতি বছর, রোমের নাগরিকরা এক বছরের মেয়াদে যৌথভাবে কাজ করার জন্য দুজন কনসাল নির্বাচিত করতেন। কনসালরা প্রতি মাসে পালাক্রমে নিয়ন্ত্রণ করতেন, এবং একজন কনসালের নিয়ন্ত্রণ রোমান, ইতালি এবং প্রদেশের উপর প্রসারিত ছিল। তবে, সাম্রাজ্য (খ্রীষ্টপূর্ব ২৭ সনে) প্রতিষ্ঠার পর, কনসাল শুধুমাত্র রোমের প্রজাতন্ত্রের প্রতীকী প্রতিনিধিতে পরিনত হয় এবং সামান্য ক্ষমতা ও কর্তৃত্ব লাভ করে, সম্রাট সর্বোচ্চ ক্ষমতার অধিকারী হয়ে ওঠেন।
সিনেট প্রাচীন রোমান সম্রাজ্যের একটি রাজনৈতিক প্রতিষ্ঠান ছিল। সেনেট শব্দটি লাতিন শব্দ সেনেক্স থেকে উদ্ভূত, যার অর্থ "বৃদ্ধা"; এই শব্দটির অর্থ "প্রাচীনদের সমাবেশ"। প্রাগৈতিহাসিক ইন্দো-ইউরোপীয়রা যারা খ্রিস্টপূর্ব ৭৫৩ খ্রিস্টাব্দে রোমের কিংবদন্তি প্রতিষ্ঠার আগে ইটালিতে বসতি স্থাপন করেছিল তাদের উপজাতি সম্প্রদায়ের মধ্যে কাঠামোবদ্ধ করা হয়েছিল, এবং এই সম্প্রদায়ের মধ্যে প্রায়শই উপজাতি প্রবীনদের একটি অভিজাত বোর্ড অন্তর্ভুক্ত ছিল। 
শেষ কিংবদন্তি ইট্রাসকান রাজা, রোমান রাজত্বের শেষের দিকের একজন নির্মম শাসক, তারকুইন দ্যা প্রাউডের বিতাড়নের পর রাষ্ট্রের বেশিরভাগ ক্ষমতা ও কর্তৃত্বই আনুষ্ঠানিকভাবে নতুন প্রতিষ্ঠিত কনসাল পদের উপর দেওয়া হয়েছিল। নেতৃত্বের এই পরিবর্তন আসে যখন রাজার পুত্র, সেক্সটাস তারকুইনিয়াস সম্ভ্রান্ত রোমান পরিবারের স্ত্রী ও মেয়েকে ধর্ষণ করে। লুসিয়াস জুনিয়াস ব্রুটাসের নেতৃত্বাধীন রোমান সম্ভ্রান্তদের একটি দল এবং রোমান সেনাবাহিনী ৫০৯ খ্রীস্টপূর্বাব্দে রোম থেকে তারকুইনিয়াস ও তার পরিবারকে বহিষ্কার করে। মূলত, কলসালরা প্রধান সেনাধ্যক্ষ হিসাবে তাদের দায়িত্ব পালন করেন বলে তাদের প্রেটরস ("নেতা") বলা হয়ে থাকে। কমপক্ষে ৩০০ খ্রীস্টপূর্বাব্দ থেকে কনসাল উপাধিটি ব্যবহার করা হচ্ছে। প্রাচীন লেখকরা কনসাল শব্দটি নিয়েছেন ল্যাটিন ক্রিয়াপদ কনসুলেটর থেকে, যার অর্থ "পরামর্শ নেওয়া", কিন্তু এটি সম্ভবত পরবর্তীকালে যোগ হয়েছে, [2] যা সম্ভবত এসেছে কন এবং সাল থেকে, "একসাথে" বা con এবং sell/seld থেকে, যার অর্থ "একসঙ্গে বসা" বা "পরবর্তী"। গ্রিক ভাষায়, উপাধিটি এসেছে στρατηγὸς ὕπατος,
strategos hypatos ("সর্বোচ্চ সর্বাধিনায়ক") থেকে, এবং পরে শুধুমাত্র ὕπατος হিসাবে।
রোমানদের মতানুসারে খ্রীষ্টপূর্ব ৫০৯ সন থেকে 
ঐতিহ্যপূর্ণ প্রজাতান্ত্রিক প্রতিষ্ঠান রুপে কনসালের উদ্ভব হয়েছিল, কিন্তু খ্রীষ্টপূর্ব পঞ্চম শতাব্দী পর্যন্ত এর উত্তরাধিকার বজায় ছিল না। খ্রীষ্টপূর্ব ৪৪০ নাগাদ প্রতিষ্ঠানটি কনসালার ট্রিবিউনের প্রতিষ্ঠার সাথে প্রায়ই পরিবর্তিত হয়, যখনই রাষ্ট্রের সামরিক প্রয়োজন বেড়ে যেত, তখনই নির্বাচন করে একধিক কনসাল নিযুক্ত করা হত। খ্রীস্টপূর্ব ৩৬৭/৬৬ সালে বিলুপ্ত হওয়ার আগে পর্যন্ত এর স্থানটি নিদিষ্ট ছিল।
ক্রোমওএস

ক্রোমওএস () পূর্বে ক্রোম ওএস হচ্ছে গুগল-কর্তৃক উন্নয়নকৃত একটি অপারেটিং সিস্টেম যেটি লিনাক্স কার্নেলের উপর ভিত্তি করে নির্মিত এবং প্রধান ব্যবহারকারী ইন্টারফেস হিসাবে গুগল ক্রোম ব্যবহার করে। ফলাফলস্বরূপ, ক্রোমওএস গুগলের ওয়েব এপ্লিকেশন সাপোর্ট করে।
জুলাই ২০০৯-এ গুগল এ প্রকল্পের ঘোষণা দেয়, এটাকে একটি অপারেটিং সিস্টেম ধরে যেটায় এপ্লিকেশন এবং ব্যবহারকারীর তথ্য ক্লাউডে জমা রাখেঃ ক্রোম ওএস তাই প্রধানত ওয়েব এপ্লিকেশন চালায়। একই বছরের নভেম্বরে সোর্স কোড এবং একটি পাবলিক ডেমো আসে। প্রথম ক্রোম ওএস ল্যাপটপ-ক্রোমবুক আসে মে ২০১১তে। প্রাথমিক ক্রোমবুকগুলোর শিপমেন্ট করে স্যামসাং ও এসার জুলাই ২০১১তে।
ক্রোম ওএসে একটি অংশভূক্ত ফাইল ম্যানেজার, মিডিয়া প্লেয়ার রয়েছে। এটা ক্রোম এপ্লিকেশন সাপোর্ট করে, যেটা ন্যাটিভ এপ্লিকেশন ও ডেস্কটপে রিমোট এক্সেস একত্রিত করে। অ্যান্ড্রয়েড এপ্লিকেশন ক্রোমবুকের জন্যে এভেইলএবল হওয়া শুরু ২০১৪ সাল থেকে, এবং ২০১৬ সালে, গুগল প্লে স্টোরেই প্রবেশের অনুমতি পায় ক্রোমওএস।
ক্রোম ওএস শুধু গুগলের প্রস্তুতকারক সহযোগীদের যন্ত্রেই পূর্ব ইন্সটল করা থাকে। একটি সমতূল্য ওপেন সোর্স বিনিময় আছে, যার নাম ক্রোমিয়াম ওএস, যা সোর্স কোড থেকে কম্পাইল করা যায়।
ক্রোম ওএস আংশিকভাবে মুক্ত সোর্স ক্রোমিয়াম ওএস প্রকল্পের অধীনে উন্নয়ন করা হয়। অন্যান্য ওপেন সোর্স প্রকল্পের মত ডেভেলপাররা ক্রোমিয়াম ওএসে প্রয়োজনীয় সম্পাদনা করে তাদের নিজস্ব সংস্করণ বানাতে পারেন। অন্যদিকে ক্রোমও এস শুধু গুগল ও তার অংশীদারদের দ্ধারা সাপোর্ট করা হয়, এবং এ অপারেটিং সিস্টেম চালানোর উদ্দেশ্যে বানানো হার্ডওয়্যারেই চলে। ক্রোমওএস নিজে থেকেই সর্বশেষ সংস্করণে হালনাগাদ হয়, যেটা ক্রোমিয়াম ওএস হয় না।
বাংলাদেশ ভবন

বাংলাদেশ ভবন ভারতের পশ্চিমবঙ্গের বিশ্বভারতী বিশ্ববিদ্যালয়ের ক্যাম্পাসে অবস্থিত। বাংলাদেশ ও ভারত—দুই দেশের শিল্পকলা, ভাষা, সংস্কৃতি, ইতিহাসের মেলবন্ধন অটুট রাখা এবং শিক্ষা বিষয়ক অধ্যয়ন ও গবেষণা করার লক্ষ্যে বাংলাদেশ সরকারের উদ্যোগে ও অর্থায়নে এই ভবনটি প্রতিষ্ঠা করা হয়।
২৫ মে ২০১৮ ভারতীয় সময় দুপুর সাড়ে ১২টায় বাংলাদেশের প্রধানমন্ত্রী শেখ হাসিনা, ভারতের প্রধানমন্ত্রী নরেন্দ্র মোদী এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের উপস্থিতিতে বাংলাদেশ ভবন উদ্বোধন করা হয়।
বাংলাদেশের অর্থায়নে নির্মিত ৪১০০ বর্গ মিটারের বাংলাদেশ ভবনে রয়েছে দুটি সেমিনার হল, একটি গ্রন্থাগার, একটি জাদুঘর, একটি শিক্ষা কেন্দ্র, একটি ক্যাফেটারিয়া এবং ৪৫৩ আসন বিশিষ্ট একটি অত্যাধুনিক মিলনায়তন।
লাইব্রেরিতে থাকছে সাহিত্য, সংস্কৃতি, ইতিহাস, বাংলাদেশের মুক্তিযুদ্ধ ও ভারতের স্বাধীনতার ইতিহাস এবং বাংলাদেশ ও ভারতের মধ্যকার সম্পর্ক সম্পর্কিত গ্রন্থ।
জাদুঘরটি ৪টি জোনে বিভক্ত। শুরু হয়েছে উয়ারি বটেশ্বরে প্রাপ্ত ২৫০০ হাজার বছর পুরনো সভ্যতার নিদর্শন দিয়ে। শেষে রয়েছে ৭১-এর মুক্তিযুদ্ধ।
মাঝের অনেকটা সময় জুড়ে রবীন্দ্রনাথ প্রসঙ্গ। প্রত্নতাত্ত্বিক নিদর্শন যেমন রয়েছে, তেমনই আছে অতি দুর্লভ কিছু ছবি, বাংলাদেশ জাতীয় জাদুঘরে সংরক্ষিত নানা প্রত্ন নিদর্শনের অনুকৃতি। প্রত্নতাত্ত্বিক নিদর্শনগুলির মধ্যে উয়ারি বটেশ্বরে প্রাপ্ত প্রত্ন নিদর্শন যেমন আছে, তেমনই আছে ৬ষ্ঠ-৭ম শতকের পোড়ামাটির কাজ, ১৬শ শতকের নক্সাখচিত ইট প্রভৃতি। রয়েছে পাহাড়পুর, মহাস্থানগড়ের নানা নিদর্শন, দেবদেবীদের মূর্তি। কোনটা পোড়ামাটির, কোনটি ধাতব। মাঝখানে সুলতানি এবং ব্রিটিশ শাসনামলও এসেছে জাদুঘরটিতে রাখা নানা প্যানেলে। ঢাকার জাতীয় জাদুঘর থেকে আনা বেশ কিছু মুদ্রাও রয়েছে।
১৮.০৯.১৮ তারিখে বাংলাদেশ ভবন সর্বসাধারণের জন্য খুলে দেয়া হয়।
পূর্ব আঞ্চলিক পরিষদ

পূর্ব আঞ্চলিক পরিষদ হল একটি আঞ্চলিক পরিষদ, যার মধ্যে বিহার, ঝাড়খণ্ড, ওড়িশা ও পশ্চিমবঙ্গ রাজ্য অন্তর্ভুক্ত।
রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। উত্তর-পূর্ব ভারতের রাজ্যগুলির বিশেষ সমস্যাগুলি উত্তর-পূর্ব পরিষদ দ্বারা সুরাহা করা হয়, যা উত্তর-পূর্ব আঞ্চলিক পরিষদ আইন, ১৯৭১ দ্বারা গঠিত হয়।
অন্য আঞ্চলিক পরিষদগুলি নিম্নরূপ:
সনি এক্সপেরিয়া এক্সজেড ২ প্রিমিয়াম

সনি এক্সপেরিয়া এক্সজেট ২ প্রিমিয়াম একটি অ্যান্ড্রয়েড স্মার্টফোন যার প্রস্তুতকারক ও বাজারজাতকারক সনি। সনি এক্সপেরিয়া এক্স ধারার অংশ হিসাবে, যন্ত্রটি এপ্রিল ১৬, ২০১৮ সালে ঘোষিত হয় একঅটি ৪কে এইচডিআর ডিসপ্লে ও একঅটি মোশনআই™ দ্বৈত ক্যামেরাসহ।
রঘুবর দাস

রঘুবর দাস (জন্ম: ৩ মে, ১৯৫৫) ভারতের ঝাড়খণ্ড রাজ্যের মুখ্যমন্ত্রী। তিনি ২৮ ডিসেম্বর ২০১৪ সালে ঝাড়খণ্ডের ৬ তম মুখ্যমন্ত্রী হিসেবে শপথ নিয়েছিলেন। তিনি একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি টাটা স্টিলের একজন প্রাক্তন কর্মী, তিনি ১৯৯৫ সাল থেকে জামশেদপুর পূর্ব বিধানসভা থেকে পাঁচবার বিধানসভা সদস্য হিসেবে দায়িত্ব পালন করেন। তিনি রাজ্যে বিজেপি নেতৃত্বাধীন সরকারের সময় উপ-মুখ্যমন্ত্রীর এবং নগর উন্নয়ন মন্ত্রী হিসেবেও দায়িত্ব পালন করেন। জরুরি অবস্থার (২৫ জুন ১৯৭৫) সময়, তিনি কারাবাসও করেছেন।
রঘুবর দাস পিছিয়ে পরা শ্রেণি (ও.বি.সি) তিলী পরিবারের অন্তর্গত। ১৯৫৫ সালের ৩ মে তিনি একটি ইস্পাত কোম্পানীর শ্রমিক চওয়ান রামের সন্তান হিসাবে জন্ম গ্রহণ করেন। তিনি ভলবাসা হরিজন উচ্চ বিদ্যালয় থেকে ম্যাট্রিকুলেশন পাশ করেন, এবং বি.এসসি সম্পন্ন করেন জামশেদপুর কো-অপারেটিভ কলেজ থেকে। তিনি একই কলেজ থেকে আইন অধ্যয়ন এবং এলএলবি ডিগ্রী অর্জন করেন। গবেষণার পর তিনি টাটা স্টিলকে একজন শ্রমিক হিসেবে যোগ দেন।
সুবলং ইউনিয়ন

সুবলং বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
সুবলং ইউনিয়নের আয়তন ৩০,৭২০ একর (১২৪.৩২ বর্গ কিলোমিটার)। এটি বরকল উপজেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ১১,৯৮৬জন। এর মধ্যে ৯,৩৪৫জন বৌদ্ধ, ২,৪৮৪জন মুসলিম, ১৫০জন হিন্দু, ৭জন খ্রিস্টান ।
বরকল উপজেলার সর্ব-পশ্চিমে সুবলং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে কর্ণফুলী নদী, বরকল ইউনিয়ন ও লংগদু উপজেলার লংগদু ইউনিয়ন; পশ্চিমে রাঙ্গামাটি সদর উপজেলার বন্দুকভাঙ্গা ইউনিয়ন; দক্ষিণে রাঙ্গামাটি সদর উপজেলার বালুখালী ইউনিয়ন ও জুরাছড়ি উপজেলার বনযোগীছড়া ইউনিয়ন এবং পূর্বে জুরাছড়ি উপজেলার বনযোগীছড়া ইউনিয়ন, কাপ্তাই হ্রদ ও বরকল ইউনিয়ন অবস্থিত।
সুবলং ইউনিয়ন বরকল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "ধামাইছড়া", "বরুণাছড়ি", "বাঘাছোলা", "মিতিংগাছড়ি" এবং "আন্দারমানিক" এ ৫টি মৌজা নিয়ে গঠিত।
সুবলং ইউনিয়নের সাক্ষরতার হার ৪২.৭৫%। এ উপজেলায় ৩টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২৪টি প্রাথমিক বিদ্যালয় রয়েছে।
রাঙ্গামাটি জেলা সদর বা বরকল উপজেলা সদর থেকে সুবলং ইউনিয়নে যোগাযোগের একমাত্র মাধ্যম নৌপথ।
সুবলং ইউনিয়নের উত্তর ও পূর্ব সীমান্ত দিয়ে প্রবাহিত হচ্ছে কর্ণফুলী নদী এবং পূর্ব দিকে ও মধ্যবর্তী স্থান জুড়ে রয়েছে কাপ্তাই হ্রদ।
সুবলং ইউনিয়নের প্রধান হাট-বাজার হল সুবলং বাজার।
বৈষ্ণবনগর বিধানসভা কেন্দ্র

বৈষ্ণবনগর (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। কালিয়াচক (বিধানসভা কেন্দ্র) ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় মোথাবাড়ি (বিধানসভা কেন্দ্র) এবং বৈষ্ণবনগর (বিধানসভা কেন্দ্র)। ২০১৬ সালে বৈষ্ণবনগর বিধানসভা নির্বাচনে বিজেপি জয়লাভ করেন। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৪ নং বৈষ্ণবনগর বিধানসভা কেন্দ্রটি কালিয়াচক-৩ সমষ্টি উন্নয়ন ব্লক এর অন্তর্গত।
বৈষ্ণবনগর বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত।
২০১৬ সালের নির্বাচনে, বিজেপি'র স্বাধীন কুমার সরকার আইএনসি-সিপিআই (এম) এর জোট আজিজুল হককে পরাজিত করেন।
২০১১ সালের নির্বাচনে, কংগ্রেসের ইশাক খান চৌধুরী তার নিকটবর্তী প্রতিদ্বন্দ্বী সিপিআই (এম) -এর বিশ্বনাথ ঘোষকে পরাজিত করেন।
ন্যান্সি ওলসন

ন্যান্সি অ্যান ওলসন (; জন্ম: ১৪ জুলাই ১৯২৮) হলেন একজন মার্কিন অভিনেত্রী। তিনি "সানসেট বুলেভার" (১৯৫০) চলচ্চিত্রে বেটি শেয়ার চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি উইলিয়াম হোল্ডেনের বিপরীতে চারটি চলচ্চিত্রে অভিনয় করেন এবং পরবর্তীতে ডিজনির "দ্য অ্যাবসেন্ট-মাইন্ডেড প্রফেসর" (১৯৬১) ও এর অনুবর্তী পর্ব "সন অব ফ্লাবের" (১৯৬৩) চলচ্চিত্র এবং "এয়ারপোর্ট নাইনটিন সেভেন্টি ফাইভ" (১৯৭৪) চলচ্চিত্রে অভিনয় করেন।
ওলসন ১৯৮০-এর দশকে অভিনয় থেকে অবসর গ্রহণ করলেও তাকে পরবর্তীতে কয়েকটি চলচ্চিত্রে কাজ করতে দেখা যায়। সর্বশেষ তিনি ২০১৪ সালে "ডাম্বেলস" চলচ্চিত্রে কাজ করেন।
ওলসন ১৯২৮ সালের ১৪ই জুলাই উইসকনসিন অঙ্গরাজ্যের মিলওয়াউকি শহরে জন্মগ্রহণ করেন। তার পিতা হেনরি জন ওলসন ছিলেন একজন চিকিৎসক এবং মাতা ইভলিন বার্থা (জন্মনাম: বার্গস্ট্রম) ছিলেন স্কুল শিক্ষিকা। তার মাতা সুয়েডীয় বংশোদ্ভূত। তার এক ছোট ভাই রয়েছে, যার নাম ডেভিড। উচ্চ বিদ্যালয়ে নাটক, সঙ্গীত ও বক্তৃতায় অংশগ্রহণের জন্য তাকে সহপাঠিরা "হোলসাম ওলসন" নামে ডাকতেন। তিনি উইসকনসিন বিশ্ববিদ্যালয়ে ভর্তি হন এবং প্রথম বছরেই তিনি উইসকনসিন প্লেয়ার্সের মঞ্চনাটকে প্রধান চরিত্রে কাজের সুযোগ পান। ইতোমধ্যে তিনি ইউসিএলএ-তে চলে যান, সেখানে তার চাচা তখন ডিন ছিলেন। তিনি তার চাচা ও চাচীর সাথে প্যাসিফিক প্যালিসেডে থেকে বিশ্ববিদ্যালয়ে মঞ্চনাটক বিষয়ে অধ্যয়ন করতেন এবং তার স্বপ্ন ছিল মঞ্চ অভিনয়কে পেশা হিসেবে নেওয়া।
ওলসন ১৯৪৮ সালে প্যারামাউন্ট পিকচার্সের সাথে চলচ্চিত্রে অভিনয়ের জন্য চুক্তি করেন। কয়েকটি চলচ্চিত্রে পার্শ্ব চরিত্রে কাজ করার পর প্রযোজকগণ তাকে আরও গুরুত্বপূর্ণ চরিত্রের জন্য বিবেচনা করা শুরু করেন। তাকে সেসিল বি. ডামিলের "স্যামসন অ্যান্ড ডিলাইলা" (১৯৪৯) চলচ্চিত্রের জন্য বিবেচনা করা হয়, কিন্তু ওলসন মনে করেন তিনি এই চরিত্রের জন্য উপযুক্ত নন, ফলে কাজটি হেডি লামারকে দেওয়া হয়। তার প্রথম মুখ্য চরিত্রে কাজ ছিল র‍্যান্ডলফ স্কটের বিপরীতে "কানাডিয়ান প্যাসিফিক"। এরপর তাকে বিলি ওয়াইল্ডারের পরবর্তী চলচ্চিত্রের জন্য নির্বাচন করা হয়। তিনি ওয়াইল্ডারের "সানসেট বুলেভার" (১৯৫০) চলচ্চিত্রে বেটি শেয়ার চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এই চলচ্চিত্রে উইলিয়াম হোল্ডেনের সাথে তার যুগল সফলতা লাভ করে এবং তিনি এরপর আরও তিনটি চলচ্চিত্রে অভিনয় করেন, সেগুলো হল "ইউনিয়ন স্টেশন", "ফোর্স অব আর্মস" ও "সাবমেরিন কমান্ড"। কিন্তু চলচ্চিত্রগুলো "সানসেট বুলেভার"-এর মত সফলতা অর্জন করতে পারেনি।
পরবর্তীকালে তিনি "বিগ জিম ম্যাকলেইন" (১৯৫২), "সো বিগ" (১৯৫৩) ও "ব্যাটল ক্রাই" (১৯৫৫) চলচ্চিত্রে কাজ করেন। তিনি ডিজনির "দ্য অ্যাবসেন্ট-মাইন্ডেড প্রফেসর" (১৯৬১) ও এর অনুবর্তী পর্ব "সন অব ফ্লাবের" (১৯৬৩) চলচ্চিত্রে ফ্রেড ম্যাকমারির বিপরীতে কাজ করেন। এছাড়া তিনি "এয়ারপোর্ট নাইনটিন সেভেন্টি ফাইভ" (১৯৭৪) ও "ডাম্বেলস" (২০১৪) চলচ্চিত্রে অভিনয় করেন।
জেন লিঞ্চ

জেন ম্যারি লিঞ্চ (; জন্ম: ১৪ জুলাই ১৯৬০) হলেন একজন মার্কিন অভিনেত্রী, লেখিকা, গায়িকা ও কৌতুকাভিনেত্রী। তিনি সঙ্গীতনাট্যধর্মী টিভি ধারাবাহিক "গ্লি"-এ সু সিলভেস্টার ও ন্যাশনাল জিওগ্রাফিকের আর্থ লাইভের জন্য সর্বাধিক পরিচিত। এছাড়া তিনি ক্রিস্টোফার গেস্টের হাস্যরসাত্মক প্রামাণ্যচিত্র "বেস্ট ইন শো"-এ অভিনয় করে খ্যাতি অর্জন করেন।
"গ্লি" ধারাবাহিকে সু সিলভেস্টার চরিত্রে তার কাজের জন্য তিনি অসংখ্য পুরস্কার অর্জন করেন, তন্মধ্যে প্রাইমটাইম এমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, স্যাটেলাইট পুরস্কার, পিপলস চয়েস পুরস্কার ও টিসিএ পুরস্কার উল্লেখযোগ্য।
লিঞ্চ ১৯৬০ সালের ১৪ই জুলাই ইলিনয় অঙ্গরাজ্যের এভারগ্রিন পার্ক শহরে জন্মগ্রহণ করেন এবং ইলিনয়ের ডল্টন শহরে বেড়ে ওঠেন। তার পিতা ফ্রাঙ্ক লিঞ্চ একজন ব্যাংকার এবং মাতা এইলিন (জন্মনাম: কার্নি) একজন গৃহিণী। লিঞ্চের পিতা আইরিশ বংশোদ্ভূত এবং তার পিতামাতাগণ সুইনফোর্ড কাউন্টি মায়ো থেকে যুক্তরাষ্ট্রে আসেন। লিঞ্চের মাতার পূর্বপুরুষগণ আইরিশ ও সুয়েডীয় ছিলেন। লিঞ্চ ক্যাথলিক পরিবারে বেড়ে ওঠেন এবং থর্নরিজ হাই স্কুলে পড়াশুনা করেন। তিনি ইলিনয় স্টেট বিশ্ববিদ্যালয় থেকে নাট্যকলায় স্নাতক ডিগ্রি এবং কর্নেল বিশ্ববিদ্যালয় থেকে নাট্যকলায় স্নাতকোত্তর ডিগ্রি অর্জন করেন।
হুবলি জংশন রেলওয়ে স্টেশন

হুবলি জংশন রেলওয়ে স্টেশন (স্টেশন কোড: ইউবিএল) হল ভারতের একটি রেলওয়ে জংশন স্টেশন। এটি ভারতের কর্ণাটক রাজ্যের দক্ষিণ পশ্চিমা রেল জোন (এসডব্লিউআর)-এর হুবলি রেলওয়ে বিভাগের একটি রেলওয়ে জংশন স্টেশন।
হুবলি জংশনটি কর্ণাটকের জনসাধারণের বাণিজ্যিক পরিবহন মাধ্যম এবং এটি উত্তরে মুম্বাই (৪৬০ কিলোমিটার (২৯০ মাইল)), পশ্চিম থেকে গোয়া (১৬০ কিলোমিটার (৯৯ মাইল)), দক্ষিণে বেঙ্গালোর (৪১০ কিলোমিটার (২৫০ মাইল)) এবং পূর্বে হায়দ্রাবাদের হায়দরাবাদ (৪৫০ কিলোমিটার (২৮০ মে)) সাথে সংযোগ স্থাপন করে। এটি বেঙ্গালুরু শহরের পরে কর্ণকাটের সবচেয়ে ব্যস্ততম রেলস্টেশন। হুবলি শহরে অবস্থিত হুবলি বিভাগ অবস্থিত এবং এটি ব্যাঙ্গালোর, হায়দরাবাদ, মুম্বাই ও গোয়া এবং আরও অনেক স্থানের সাথে যুক্ত। ম্যাঙ্গানিজের মতো বাণিজ্যিক পণ্যগুলি হচ্ছে আয়ের প্রধান উৎস এবং পাবলিক পরিবহন হল আয়ের আরেকটি উৎস।
১৮৮৬ সালের ১৮ অক্টোবর মাদ্রাজ ও দক্ষিণ মাহরাথা রেলপথের ১৩০.০২ কিলোমিটার (৮০.৭৯ মাইল) হুবলি-হরিহর রেললাইন খুলে দেওয়া হয় এবং হুবলি-লন্ডা, হোস্পেট-হুবলি এবং চিকজাজুর-হুবলি (৪৬৯ কিলোমিটার (২৯৭ মাইল) ব্যাঙ্গালোর-হুবলির অংশ) রেল লাইন ১৯৯৫ সালে পরিবর্তিত হয়েছিল।
বাংলাদেশ সুপার কাপ

সুপার কাপ বাংলাদেশ ফুটবল ফেডারেশন এর সবচেয়ে বড় বাজেট সম্পন্ন টুর্নামেন্ট। এটি মূলত দ্বি-বার্ষিক টুর্নামেন্ট ছিলো। যা শুরু হয় ২০০৯ সালে। তবে ২০১৩ এর পরে এর আর কোনো আসর হয় নি।
১১ মার্চ ২০০৯ সালে প্রথম সুপার কাপ শুরু হয়।প্রথম আসরের ফাইনালে মোহামেডান ঢাকা আবাহনীকে হারিয়ে চ্যাম্পিয়ন হয়।যার প্রাইজমানি ছিলো প্রায় $১৫০,০০০।বলা হয়ে থেকে যা ভারতীয় উপমহাদেশে সবচেয়ে বেশি।ম্যাচটি বঙ্গবন্ধু জাতীয় স্টেডিয়ামে প্রায় ৪০ হাজার মানুষের সামনে হয়
২০১১ আসরে ফাইনালে ঢাকা মোহামেডানকে হারিয়ে চ্যাম্পিয়ন হয় ঢাকা আবাহনী।
২০১৩ তে ঢাকা মোহামেডান শেখ রাসেল ক্রীড়া চক্রকে হারিয়ে নিজেদের ২য় শিরোপা লাভ করে।
তবে তারপর এই প্রতিযোগিতার আর কোনো আসর হয় নি।
ফ্রেডি ক্যালথর্প

ফ্রেডরিক সমারসেট গফ ক্যালথর্প (; জন্ম: ২৭ মে, ১৮৯২ - মৃত্যু: ১৯ নভেম্বর, ১৯৩৫) লন্ডনের কেনসিংটন এলাকায় জন্মগ্রহণকারী ইংরেজ আন্তর্জাতিক ক্রিকেটার ও অধিনায়ক ছিলেন। ১৯১২ সাল থেকে ‘সম্মানীয়’ পদবীতে ভূষিত হতে থাকেন। ১৯৩০ সালে স্বল্পকালীন সময়ের জন্য ইংল্যান্ড ক্রিকেট দলের পক্ষে টেস্ট ক্রিকেটে অংশ তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও সাসেক্সের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতি মিডিয়াম বোলিং করতেন ফ্রেডি ক্যালথর্প।
গফ-ক্যালথর্প পরিবারের অন্যতম সদস্য ছিলেন ফ্রেডি ক্যালথর্প। সমারসেট ফ্রেডরিক গফ-ক্যালথর্পের সন্তান ছিলেন তিনি। রেপটন ও কেমব্রিজের জেসাস কলেজে অধ্যয়ন করেছেন ফ্রেডি ক্যালথর্প।
সমগ্র খেলোয়াড়ী জীবনে সাসেক্স, কেমব্রিজ বিশ্ববিদ্যালয়, ওয়ারউইকশায়ার ও ইংল্যান্ডের পক্ষে ক্রিকেট খেলেছেন। ১৯১১ থেকে ১৯৩৫ সময়কাল পর্যন্ত ফ্রেডি ক্যালথর্পের প্রথম-শ্রেণীর খেলোয়াড়ী জীবন চলমান ছিল। তন্মধ্যে, ১৯২০ থেকে ১৯২৯ সাল পর্যন্ত ওয়ারউইকশায়ার দলের নেতৃত্বে ছিলেন। এছাড়াও, ১৯২৫-২৬ মৌসুমে শক্তিধর মেরিলেবোন ক্রিকেট ক্লাবের (এমসিসি) অধিনায়কের দায়িত্বে থেকে ওয়েস্ট ইন্ডিজ সফরে যান।
১৯২৯-৩০ মৌসুমে ওয়েস্ট ইন্ডিজে সর্বপ্রথম টেস্ট সফরে যান তিনি। ঐ সিরিজের চার টেস্টে অংশ নেন ও প্রত্যেকটিতে অধিনায়কের দায়িত্বে ছিলেন। ১১ জানুয়ারি, ১৯৩০ তারিখে ওয়েস্ট ইন্ডিজের বিপক্ষে টেস্ট অভিষেক ঘটে ফ্রেডি ক্যালথর্পের। সিরিজটি ১-১ ব্যবধানে ড্র হয়েছিল। এ সফর চলাকালে হ্যারল্ড জিলিগানের নেতৃত্বে আরেকটি ইংরেজ দল নিউজিল্যান্ডে টেস্ট খেলায় অবতীর্ণ হয়েছিল।
১৯৩০ সালের শুরুতে সম্মানীয় এফ.এস.জি. ক্যালথর্পের নেতৃত্বে দূর্বলমানের এমসিসি দল চার টেস্টের সিরিজ খেলার জন্যে ওয়েস্ট ইন্ডিজে খেলতে আসে। মার্চ, ১৯৩০ সালে মেলবোর্ন পার্কে সফরকারীদের বিপক্ষে জ্যামাইকার সদস্যরূপে খেলেন। ঐ দলে ইংল্যান্ডের প্রথিতযশা টেস্ট ক্রিকেটার উইলফ্রেড রোডস, জর্জ গানসহ লেস অ্যামিস ও বিল ভোসের ন্যায় উদীয়মান খেলোয়াড়ের অংশগ্রহণ ছিল।
বিশিষ্ট ক্রিকেট ধারাভাষ্যকার হেনরি ব্লোফিল্ড, ইংল্যান্ড অধিনায়ক এইচ. ডি. জি. লেভেসন গাওয়ার ও শুরুরদিকের ক্রিকেট উপদেষ্টা ডরসেটের তৃতীয় ডিউক জন স্যাকভিল সম্পর্কে তার আত্মীয় হন।
১৯ নভেম্বর, ১৯৩৫ তারিখে ৪৩ বছর বয়সে সারের ওরপ্লেসডন এলাকায় ফ্রেডি ক্যালথর্পের দেহাবসান ঘটে। তিনি ক্যান্সারে আক্রান্ত হয়েছিলেন।